Neymar

| 0 | 1 | 2 | 3 |
| --- | --- | --- | --- |
 Neymar pelaamassa Santosille vuonna 2025.
Henkilötiedot
Koko nimi: Neymar da Silva Santos Júnior
Syntymäaika: 5. helmikuuta 1992 (ikä 33)
Syntymäpaikka: Mogi das Cruzes, São Paulo, Brasilia
Pelipaikka: hyökkääjä, hyökkäävä keskikenttä
Pituus: 175 cm
Lempinimi: Ney, Juninho
Seura
Seura: Santos
Pelinumero: 10
Junioriseurat
1999–2003: Portuguesa Santista
2003–2009: Santos
Seurat
| Vuodet | Seura | O | (M) |
| 2009–2013 | Santos | 177 | (107) |
| 2013–2017 | Barcelona | 123 | (68) |
| 2017–2023 | Paris Saint-Germain | 112 | (82) |
| 2023–2025 | Al-Hilal | 3 | (0) |
| 2025– | Santos | 7 | (3) |
Maajoukkue
| 2009 | Brasilia U17 | 3 | (1) |
| 2011 | Brasilia U20 | 7 | (9) |
| 2012 | Brasilia U23 | 14 | (8) |
| 2010– | Brasilia | 128 | (79) |
 Seurajoukkueuran tilastot kattavat vain kansalliset sarjat, päivitetty 3. maaliskuuta 2025.  Maajoukkueuran tilastot päivitetty 18. syyskuuta 2024.
| Mitalit | Mitalit | Mitalit |  |
| --- | --- | --- | --- |
|  Neymar laukomassa olympiakullan ratkaissutta rangaistuspotkua vuoden 2016 kesäolympialaisten loppuottelussa. |  Neymar laukomassa olympiakullan ratkaissutta rangaistuspotkua vuoden 2016 kesäolympialaisten loppuottelussa. |  Neymar laukomassa olympiakullan ratkaissutta rangaistuspotkua vuoden 2016 kesäolympialaisten loppuottelussa. |  |
Maa:   Brasilia
Miesten jalkapallo
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 |  |  |
|  Kultaa | Rio 2016 |  |  |
| Maanosaliittojen cup  | Maanosaliittojen cup  | Maanosaliittojen cup  |  |
|  Kultaa | Brasilia 2013 |  |  |
| Etelä-Amerikan U20-kisat  | Etelä-Amerikan U20-kisat  | Etelä-Amerikan U20-kisat  |  |
|  Kultaa | Peru 2011 |  |  |
Neymar tai Neymar Jr (oik. Neymar da Silva Santos Júnior, s. 5. helmikuuta 1992 Mogi das Cruzes, São Paulo, Brasilia) on brasilialainen jalkapalloilija, joka pelaa hyökkääjän pelipaikalla. Hän edustaa Brasilian Série A:ssa pelaavaa Santosia ja Brasilian maajoukkuetta.
Neymar aloitti uransa synnyinkaupunkinsa nuorisojoukkueessa Portuguesa Santistassa, kunnes liittyi paikallisseura Santosin akatemiaan ja myöhemmin ammattilaisjoukkueeseen. Hän voitti joukkueessa kolmesti peräkkäin São Paulon mestaruussarja Campeonato Paulistan. Neymar siirtyi espanjalaisseura Barcelonaan vuonna 2013 ja pelasi joukkueessa neljän vuoden ajan voittaen muun muassa kahdesti Espanjan pääsarjamestaruuden ja kolmesti Copa del Reyn. Hän liittyi vuonna 2017 ranskalaisseura Paris Saint-Germainiin 222 miljoonan euron maailmanennätyssummalla. PSG:n riveissä hän voitti muun muassa kolmesti Ranskan pääsarjamestaruuden. Neymar edusti saudiarabialaisseura Al-Hilalia vuodet 2023–2025, mutta hän pelasi tuona aikana vain seitsemässä ottelussa loukkaantumisten vuoksi.
Neymar on edustanut Brasilian A-maajoukkuetta vuodesta 2010 lähtien. Kolme vuotta myöhemmin hän voitti ensimmäisen merkittävän mestaruutensa joukkueessa, Maanosaliittojen cupin, ja hänet valittiin sen parhaaksi pelaajaksi. Neymar valittiin maajoukkueensa kapteeniksi Copa Américaan 2015, ja seuraavana vuonna hän johdatti Brasilian sen ensimmäiseen jalkapallon olympiakultaan. Hänestä tuli syyskuussa 2023 Brasilian maajoukkueen kaikkien aikojen paras maalintekijä, kun hän teki 79. maajoukkuemaalinsa. Brasilian alle 20-vuotiaiden joukkueessa Neymar saavutti Etelä-Amerikan alle 20-vuotiaiden mestaruuden vuonna 2011, ja hänet valittiin turnauksen parhaaksi pelaajaksi.
Neymar on ollut ehdolla maailman parhaalle pelaajalle myönnettävän Kultaisen pallon saajaksi vuosina 2015 ja 2017. Hän on saanut Puskás-palkinnon vuonna 2011 sekä MM-kilpailujen 2014 pronssisen kengän. Hän oli marraskuussa 2024 maailman toiseksi kovapalkkaisin jalkapalloilija Cristiano Ronaldon jälkeen.